**Lankidetzarako eta emaitzen ustiapenerako akordioa**

**“…………………………”**

**Ikerketa PROIEKTUA GARATZEKO**

…………..…..…, 2024ko …………ren……(a)

**BILDUTA**

XXXXXX jn/and., NAN XXXXXXX, XXXXX gisa, XXXXXren ordezkari gisa (aurrerantzean, XXXXXX) edo koordinatzailea, IFZ XXXXXX, helbide soziala duena: kal. XXXXX zk.: XXXX PK: XXXXX, udalerria XXXXX, (notario ahalorde, izendapen eta abarren) arabera jarduten duena.

XXXXXX jn/and., NAN XXXXXXX, XXXXX gisa, XXXXXren ordezkari gisa (aurrerantzean, XXXXXX), IFZ XXXXXX, helbide soziala duena: kal. XXXXX zk.: XXXX PK: XXXXX, udalerria XXXXX, (notario ahalorde, izendapen eta abarren) arabera jarduten duena.

XXXXXX jn/and., NAN XXXXXXX, XXXXX gisa, XXXXXren ordezkari gisa (aurrerantzean, XXXXXX), IFZ XXXXXX, helbide soziala duena: kal. XXXXX zk.: XXXX PK: XXXXX, udalerria XXXXX, (notario ahalorde, izendapen eta abarren) arabera jarduten duena

[…] (gehitu proiektuan parte hartzen duten erakunde adina ordezkari)

Aurrerantzean, horiek denak banaka aipatzean, akordio honetako “alderdi” edo “bazkide” izango dira, eta denak batera aipatzean, “alderdiak” edo “bazkideak”, Ekonomiaren Garapen eta Azpiegitura Sailari begira parte hartzen duten erakunde gisa.

Ordezkariek gaitasun juridikoa aitortu diote elkarri eta dokumentu hau izenpetu dute, beren erakundeen izenean, Ikerketa PROIEKTU bat garatzeko.

**ADIERAZTEN DUTE**

**LEHENENGOA.-** Alderdiek lankidetzan aritu nahi dute Ikerketa eta Garapen PROIEKTU batean, …………………… alorrean, izenburu izango duena “……………………..” (aurrerantzean, “PROIEKTUA”).

**BIGARRENA.-** 2024ko urtarrilaren 11n argitaratu egin da Ekonomiaren Garapen, Jasangarritasun eta Ingurumeneko sailburuaren 2023ko abenduaren 26ko AGINDUA, zeinaren bidez arautu eta deitu egiten den arlo estrategikoetako elkarlaneko ikerketarako 2024ko laguntza programa –ELKARTEK programa–.

**HIRUGARRENA.-** XXXXXX(e)k koordinatzen du laguntza baten eskaera, PROIEKTUA garatzeko elkarlanean aipatutako programaren barruan. Ikerketa PROIEKTU hori gauzatzeko, elkarlana eta aurrekontua beharko dira, PROIEKTUAREN baitan eta haren memorian ezarritako helburuak eta emaitzak lortze aldera.

**LAUGARRENA.-** Ondorioz, “alderdi” bakoitzak, banaka, eta “alderdiek”, denek batera, erabaki dute Lankidetzarako eta Emaitzen Ustiapenerako Akordio hau egitea (aurrerantzean, “akordioa”).

**KLAUSULAK**

**1.- Akordioaren xedea eta irismena**

1.1. Akordio honen xedea da arau batzuk ezartzea “alderdien” arteko elkarlanerako, “………..” PROIEKTUA kudeatu, gauzatu eta garatzeko, bai eta haien eskubideak eta betebeharrak ere; bereziki, emaitzen jabetzari, hedapenari eta ustiapenari eta emaitzak eskuratzeko eskubideei dagokienez.

1.2. XXXXXX arduratuko da PROIEKTUAREN koordinazio zientifiko-teknikoaz eta ekonomiko-administratiboaz (aurrerantzean, “koordinatzailea”), eta gainerako “alderdiak” parte hartzaileak izango dira.

1.3. PROIEKTUA garatzeko, “alderdiak” ados jarri ondoren, koordinatzaileak finantzaketa eskatu du akordioaren azalpen atalean aipatutako programaren barruan dauden I+G jardueretarako laguntzen deialdian.

1.4. “Alderdiek” onartzen dute PROIEKTUA gauzatzea aintzat harturik laguntza eskaera, ikertzaile taldea, Memoria Teknikoa eta laguntza eskaera aurkeztean eskatutako gainerako agiriak, eta onartzen dituzte ere oro har legeriaren eta bereziki Oinarrien Aginduaren eta laguntzen deialdiaren arabera eska daitezkeen eskubideak eta betebeharrak, bai eta laguntza emateko ebazpenean zehaztuko dena ere.

**2.- “Alderdien” betebeharrak**

2.1. “Alderdi” bakoitzak beteko ditu PROIEKTUTIK eta akordio honetatik sortutako bere betebeharrak, PROIEKTUAN eta Memoria Teknikoan ezarritako lan planaren arabera.

2.2. “Alderdiek” beharrezkoak eta arrazoizkoak diren neurri guztiak hartuko dituzte garaiz egiteko PROIEKTUAREN lan planak ezarri dizkien lanak, bai eta garaiz prestatzeko ere beste “alderdientzako” informazioak eta emaitzak, horrela hitzartu bada PROIEKTUA behar bezala garatzeko.

“Alderdien” erantzukizunak izango dira:

2.3. Koordinatzailearen aurrean.

2.3.1. “Alderdi” bakoitzak konpromisoa hartzen du koordinatzailearen esku uzteko PROIEKTUAREN baitan “alderdiek” dituzten zeregin indibidualei zuzenean lotutako informazio edo dokumentu guztiak, koordinatzaileak eska ditzakeenak bere betebeharrak betetzeko, akordio honetan eta Administrazioaren Oinarrien Aginduan eta laguntzen deialdian ezarritakoaren arabera.

2.3.2. “Alderdiek” koordinatzaileari entregatu beharko dizkiote eskatuko zaizkien justifikazio txostenak, Administrazioan aurkeztu beharrekoak.

2.3.3. “Alderdiek” informatuta edukiko dute koordinatzailea, PROIEKTUARI edo beste “alderdiek” PROIEKTUAN dituzten betebeharrak betetzeko gaitasunari eragin diezaiekeen edozein aldaketaz.

2.4. Beste “alderdien” aurrean.

“Alderdi” bakoitzak konpromisoa hartzen du arrazoizkoak diren ahaleginak egiteko garaiz burutzeko Memoria Teknikoak esleitzen dizkion lanak, bai eta beste “alderdien” esku uzteko ere aldez aurretik informazioa eta eskubideak, akordio honetan ezarritako baldintzetan.

2.5. Erreklamazioak Administrazioan.

Oinarrien Aginduak ezarritakoaren arabera, Administrazioak erreklamatzen badio “alderdi” bati edo gehiagori edozein itzulketa edo kalte-galeren ordainketa, falta egin duen “alderdi” bakoitzak erantzungo du, Administrazioaren, koordinatzailearen eta, hala badagokio, gainerako “alderdien” aurrean, bere zereginak egitearen edo ez egitearen ondorioz sortu diren kalte-galerengatik.

2.6. Hirugarrenen aurrean.

“Alderdi” bakoitza izango da erantzule bakarra hirugarrenek edo hirugarrenei edozein kalte-galerarik eraginez gero, baldin eta kalte-galera horiek sortu badira “alderdi” horrek PROIEKTUAN dituen zereginetatik.

2.7. Azpikontratistak.

“Alderdi” bakoitzak lanak azpikontratatu ahal izango ditu, legediak baimentzen badu, PROIEKTUAREN memoria teknikoan jasota badago edo hala onartzen badute PROIEKTUKO partaideek eta laguntzak ematen dituen Administrazioak. Azpikontratazioa egingo duen “alderdiarena” izango da hirugarrenei azpikontratatutako PROIEKTUAREN zatia betetzearen erantzukizun osoa. “Alderdi” bakoitzak ziurtatu egingo du betebeharrei dagokienez azpikontratista akordio honi lotuta egotea, “alderdia” lotuta dagoen modu berean.

Hala badagokio, azpikontratatutako enpresen eskubideak izango dira soil-soilik merkataritza eskubideak, eta ez dute inola ere izango beren lanaren emaitzen gaineko titulartasun, erabilera edo ustiapen eskubiderik.

2.8. Ezinbesteko kasuetan izan ezik, araua bete ez duen “alderdia” izango da bere edo bere enplegatu edo agenteen egitateen edo ez-egiteen erantzulea, PROIEKTUAN dituen betebeharrak ez betetzearen ondorioz.

2.9. Akordio honi loturiko edozein informaziori, materiali, aurretiazko ezagutzari edo sortutako ezagutzari dagokionez, “alderdi” hornitzaileak ez du inolako betebehar edo erantzukizunik izango, akordioak espresuki aipatutakoan izan ezik. “Alderdiek” erabaki dute ez dela inolako bermerik emango helburu espezifikoetarako emaitza jakin batzuk lortzeari edo aurretiazko ezagutzaren edo sortutakoaren egokitasunari dagokionez, eta “alderdi” hartzaile bakoitzak bere gain hartuko ditu horiek erabiltzeari loturiko arriskuak.

2.10. Araua bete ez duen “alderdiak” gainerako “alderdiek” izandako kalteetan duen erantzukizunak ez du inola ere eskubiderik emango zeharkako kalte-galerak erreklamatzeko; besteak beste, lortu gabeko irabazia, diru sarrerak galtzea, kontratuak galtzea edo antzekoak.

2.11. Dolua edo zabarkeria dagoenean izan ezik, kopuru batera mugatuko da zuzeneko kalteengatiko “alderdi” bakoitzaren erantzukizuna, eta kopuru hori izango da, kontzeptu guztiengatik eta kasu guztietan, akordio honetan onartutako haren aurrekontuaren berdina.

**3.- Koordinatzailea**

3.1. XXXXXX arduratuko da PROIEKTUAREN koordinazio zientifiko-teknikoaz eta ekonomiko-administratiboaz, eta Administrazioaren aurrean laguntza eskatuko duena izango da.

3.2. Koordinatzailearen ardura izango da PROIEKTUKO parte hartzaileen arteko harremana bideratzea eta PROIEKTUA egin izanaren justifikazio dokumentazioa aurkeztea. Ondorioz, bildu egin beharko du laguntza eman duen erakundeak eska dezakeen justifikazio dokumentazio guztia, Administrazioari bidaltzeko.

**4.- Kudeaketa Batzordea eta Batzorde Teknikoa**

4.1. PROIEKTUAREN kudeaketa global egokia ziurtatzeko, “alderdi” edo “bazkide” guztiek parte hartuko dute jarraipen eta erabaki foro hauen bilkuretan:

- PROIEKTUAREN Kudeaketa Batzordea (aurrerantzean, Kudeaketa Batzordea).

- PROIEKTUAREN Batzorde Teknikoa (aurrerantzean, Batzorde Teknikoa).

Bi batzordeek izango dute “alderdi” edo “bazkideen” ordezkari bana.

4.2. PROIEKTUAREN Memoria Teknikoan aipatutako Kudeaketa Batzordearen ardura izango da akordioetara heltzea PROIEKTUAREN kudeaketari buruz, bai eta erabakiak hartzea ere PROIEKTUAREN alderdi estrategikoen inguruan.

4.3. Kudeaketa Batzordearen ardurak dira:

a) PROIEKTUAREN kudeaketa. Batzorde honi dagokio ere edozein erabaki hartzea PROIEKTUAREN alderdi estrategikoei buruz.

b) PROIEKTUA aurrera doala gainbegiratzea, haren lan planean finkatutako mugarriak eta entregableak betetzeari dagokionez. Horren barruan daude bai Batzorde Teknikotik sortutako jarduera zientifiko-teknikoak bai PROIEKTUARI loturikoak; hala nola PROIEKTUAREN prestakuntza, azpikontratazioak, ustiapen proposamenak edo nazioarteko lankidetza.

c) PROIEKTUAREN administrazio kudeaketa.

d) PROIEKTUAREN programa aldatzeko proposamenak egitea, Administrazioari helarazteko.

e) PROIEKTUAREN emaitza globalak gainbegiratzea eta emaitza horiek hedatzeko, babesteko eta ustiatzeko ekintzak bultzatzea, “Erabilera eta hedapen globaleko planean”.

f) Akordio hau aldatzeko proposamena.

g) PROIEKTUA aldez aurretik amaitzea erabakitzea eta alderdien arteko gatazkak konpontzea.

4.4. Kudeaketa Batzordearen erabakiak hartuko dira bertaratutakoen edo ordezkatuta daudenen botoen gehiengo sinplez, d) eta f) kasuetan izan ezik (kasu horietan, aho batez hartuko da erabakia).

PROIEKTUKO “alderdi” edo “bazkide” bakoitzak, bertaratua edo batzordean ordezkatua, boto bat izango du. Kudeaketa Batzordeko bozketek balioa izan dezaten, ezinbestekoa izango da gutxienez PROIEKTUKO bazkideen 2/3 bertan edo ordezkatuta egotea.

Ez-betetzea egin duen eta hori idatziz jakinarazi zaion parte hartzaileak ez du boto eskubiderik izango, egoera hori konpontzen ez den bitartean, gainerako bazkideak eta Administrazioa gogobetetzeko moduan.

Kudeaketa Batzordea bilduko da gutxienez urtean hiru aldiz (4 hilean behin), koordinatzailearen zuzendaritzapean, eta partaide edo bazkide bakoitzaren ordezkaria izango da bilkura horietan.

Partaide edo bazkidearen ordezkariaz gain, bazkide horretako beste pertsona batek parte hartu ahal izango du Kudeaketa Batzordearen bileretan, boto eskubiderik gabe, batzordeak hartu beharreko erabakien euskarri gisa.

4.5. Era berean, aho batez hartuko beharko da ere “alderdi” batek akordio honetatik eta PROIEKTUTIK eratorritako betebehar bat ez betetzeari buruzko edozein erabaki, araua bete ez duen “alderdiaren” botorik gabe.

4.6. Edozein “alderdik” betoa jarri ahal izango dio erabaki bati, baldin eta erabakiak eragiten badio lanaren bere zatiari, PROIEKTUAREN lan planaren arabera, edo zati hori gauzatzeko denborari, eta, ondorioz, aldaketarik badago kostuetan edo betebeharretan.

Beto eskubidea erabiltzen bada, Kudeaketa Batzordeko kideak ahaleginduko dira betoa eragin duten zioak konpontzen, kide guztiak gogobeteko dituen akordio bat lortu arte.

4.7. Akordio honetan zehaztu ez den guztirako, “alderdiek” adostutako arauek arautuko dute Kudeaketa Batzordearen funtzionamendua.

4.8. Batzorde Teknikoa bilduko da gutxienez urtean hiru aldiz, koordinatzailearen zuzendaritzapean, eta partaide bakoitzaren teknikaria izango da bilkura horietan. Batzorde horren eginkizunak dira: PROIEKTUKO parte hartzaileen jarduerak aurkeztea eta haien jarraipena egitea, I+G jarduerak burutzea, prestakuntza, lankidetzak, zaintza teknologikoa, gaiak identifikatzea eta emaitzak ustiatzeko eta zabaltzeko proposamenak egitea, Kudeaketa Batzordeari helarazteko. Batzorde Teknikoak identifikatu beharko ditu merkataritza ustiapenerako jardueraren, ideien eta aukera berrien arduradunak, Kudeaketa Batzordearen ondorengo zereginak errazteko. Batzorde Teknikoaren bilera egin eta gehienez ere hilabeteko epean, batzordean aurkeztutako jardueretatik sortutako ondorioen, lan nagusien eta erabaki beharren berri emango zaio Kudeaketa Batzordeari.

4.9. Batzorde Teknikoko eta Kudeaketa Batzordeko parte hartzaileen ordezkariak berberak izan daitezke bi batzordeetan, edo pertsona desberdinak izan daitezke, baldin eta ordezkatzen dituzten erakundeen berrespena badute PROIEKTUAREN koordinatzailearen aurrean, behar besteko aurrerapenaz.

4.10. UPV/EHUri dagokionez, Berrikuntza eta Transferentzia Zuzendaritzako ordezkari batek parte hartu ahal izango du (b) eta (e) atalei eta, oro har, jabetza industrialari eta intelektualari buruzko erabakiak hartuko diren bileretan. Zuzendaritza horren ordezkaria boto eskubidearekin arituko da UPV/EHUren ordezkari gisa jarduten badu, 4.9. atalaren arabera, edo boto eskubiderik gabe, laguntzaile gisa aritzen bada, 4.4. atalaren arabera.

**5.- Aurrekontua. Ordainketak**

5.1. “Alderdiek” zehaztuko dute PROIEKTUAREN aurrekontua, aintzat harturik Memoria Tekniko-Ekonomikoa, laguntza eskaerarekin eta PROIEKTUAREN aurrekontuaren finantzaketari buruz Administrazioak eman ditzakeen ebazpenekin batera aurkeztuko dena. Ebazpen horiek akordioaren zati dira ondorio guztietarako.

5.2. “Alderdiek” Administrazioaren funtsak jasoko dituzte, bat etorriz Memoria Tekniko-Ekonomikoak ezarritakoarekin eta, hala badagokio, ELKARTEK adjudikazio erabakian finkatutako baldintzekin.

5.3. “Alderdi” bakoitzak bere gain hartuko ditu PROIEKTUAREN eta akordio honen baitan dagozkion kostuak.

5.4. “Alderdi” bakoitzaren erantzukizuna izango da bere aurrekontua justifikatzea. Hala, erantzun egin beharko die PROIEKTUA finantzarioki justifikatzeko betebeharra ez betetzeagatik edo jasotako laguntza osorik hartzen ez duen justifikazio batengatik Administrazio Publikoak laguntzak edo interesak itzultzeko egin ditzakeen erreklamazioei.

5.5. “Alderdiak” ez daude behartuta beren funtsekin beste “alderdiak” finantzatzera, ezta dirulaguntzaren zenbatekoa osatzera ere, hala badagokio.

5.6. PROIEKTUA amaitu ondoren, partaideetako edozeinek hura behar bezala garatzeko modu espezifikoan erosi duen ekipamenduak eroslearen jabetzakoa izaten jarraituko du, bai eta ordainketen eta mantentzeen erantzukizunak ere, beste bazkide batzuek unean-unean erabili badute ere, PROIEKTUKO beren lanak behar bezala egiteko, erosleari ekipamendua eskatu eta hura erabiltzeko beharra justifikatu ondoren.

PROIEKTUKO beste parte hartzaile baten jabetzako ekipamendua puntualki erabiltzea, baldin eta PROIEKTUKO lanak behar bezala egiteko beharrezkoa bada, doakoa izan ahalko da edo ekipamenduaren jabearen barne arauekin bat datozen kontraprestazio ekonomikoak ezarri ahal izango dira, “alderdiek” hala erabakitzen badute horretarako sinatuko diren akordio espezifikoetan.

**6.- Konfidentzialtasuna**

6.1. Informazio konfidentzialtzat hartuko da edozein informazio dokumental, edozein izanik ere informazioa transmititzeko erabilitako euskarria: hala nola aurkezpenak, laginak, liburuxkak, prototipoak, gutunak, mezu elektronikoak etab., bai eta ahoz transmititutako informazioa ere. Hala, “alderdiek” zehatz-mehatz identifikatuko dute informazio dokumentala beren jabetzako informaziotzat edo informazio konfidentzialtzat. Aldiz, ahoz transmititutako informazioa konfidentzialtzat hartuko da, baldin eta hura transmititzean hala deklaratzen bada eta, ondoren, hori berresten badu idatziz “alderdi” interesdunak, 30 eguneko epean, informazioa ahoz zabaldu den egunetik kontatzen hasita.

6.2. Informazio konfidentziala ezin izango da erabili PROIEKTUA garatzeko behar-beharrezkoa den horretatik harago, eta ezin izango zaio inori helarazi, informazio iturriaren idatzizko baimenik gabe.

6.3. Konfidentzialtasun betebeharra behar bezala betetzeko, “alderdiek” ziurtatzen dute informazio konfidentziala soil-soilik eskuratuko dutela PROIEKTUA garatzeko behar-beharrezkoa duten pertsonek. Era berean, elkarri jakinarazi beharko diote, aldez aurreko onespena lortzeko, PROIEKTUA dela-eta hirugarrenei helarazi beharreko informazioaren edukia.

6.4. Halaber, “alderdiek” konfidentzialtasun akordioak sinatu beharko dituzte informazioa transmititu behar dieten hirugarrenekin, “alderdien” artean trukatutako informazio konfidentzialak, PROIEKTUAREN xedeari buruzkoak, konfidentziala eta “alderdien” jabetzakoa izaten jarrai dezan.

6.5. Konfidentzialtasunari buruzko akordio honen erabakiak indarrean egongo dira atzeraeraginezko ondorioekin, PROIEKTUARI buruzko “alderdien” arteko negoziazioen hasieratik, eta indarrean jarraituko dute PROIEKTUAK iraun bitartean eta baita hura amaitzean ere, BOST (5) urtez.

6.6. Konfidentzialtasun betebeharra ez da aplikatuko kasu hauetan:

- Informazioa jabari publikokoa da, edo izatera irits daiteke, “alderdiek” esku hartu gabe.

- Informazioaren hartzaileak informazioa ezagutzearen froga du, eta hori adierazten du, edo informazioa bere kabuz garatu izanaren froga, PROIEKTUAREN baitan hura transmititu aurretik.

- Informazioa modu bidezkoan jasotzen da sekreturik exijitzen ez duen hirugarren batengandik, eta informazioa jakinaraztean ez du konfidentzialtasun betebeharrik urratzen.

- Informazioa eman behar da legearen aginduz edo agintaritza judizial edo administratiboren batek eskatuta, informazioa ezagutaraztea exijitzeko lege ahalmena duena.

- Hartzaileak bere kabuz garatzen du informazioa.

6.7. Espainiako edo atzerriko administrazio agintaritza eskudun batek informazio konfidentziala ezagutzeko lege errekerimendua egiten badu, legeak ezarritako konfidentzialtasuna gordeko da beti. Nolanahi ere, errekerimendua jaso duen “alderdiak” idatziz informatuko du informazio konfidentzialaren “alderdi” hornitzailea, behar besteko aurrerapenaz, informazioa ematea saihesteko egokitzat jotzen dituen lege ekintzak abiaraz ditzan.

6.8. “Alderdietako” batek informazio konfidentziala gordetzeko betebeharra betetzen ez badu, kalte-ordaina eman beharko die beste “alderdiei”, izan dituzten kalte-galerengatik, dagozkion lege ekintzak abiarazteko duten aukera gorabehera.

**7.- Ezagutza. Industria jabetza.** **Eskuratzeko eskubideak**

**7.1. Sortutako ezagutza**

7.1.1. Sortutako ezagutzatzat hartuko dira patenteak, patente eskaerak, jabetza industrial eta intelektualaren beste eskubide batzuk, know-howa eta, oro har, PROIEKTUARI buruzko akordioa indarrean jartzean eta PROIEKTUAREN Memoria Teknikoan edo haren berrikuspenetan ezarritakoaren arabera parte hartzaile bakoitzak sortutako edozein informazio tekniko, babestu beharrekoa izan edo ez.

PROIEKTUAREN bidez lortzea espero diren emaitzak edo ezagutzak zehaztuta daude akordio honen parte diren laguntza eskaeran eta Memoria Teknikoan, modu orokor eta berrikusgarri batean, aldatuz joan daitezkeelako PROIEKTUAREN bilakaeran zehar.

7.1.2. PROIEKTUAN sortutako ezagutzaren jabetza, bai eta hura ustiatzeko eskubidea ere, ezagutza sortu duen “alderdiarenak” izango dira. PROIEKTUAN sortutako ezagutzaren jabetza industrial eta intelektualaren eskubideen titulartasuna izango da ezagutza garatu duen “alderdiarena”.

“Alderdi” batek ezin izango ditu ustiatu, transferitu edo PROIEKTUAN partaide ez diren hirugarrenen beste proiektu batzuetara bideratu, ezta beste erakunde batzuekiko lankidetzara bideratu ere, beste “alderdi” baten jabetza diren ezagutzak edo emaitzak, Ustiapen Akordiorik egin ez bada PROIEKTUAREN garapenari zuzenean egotz dakizkiokeen emaitzak sortu dituen eta haien jabe den “alderdiarekin”.

7.1.3. PROIEKTUKO gainerako bazkideek “alderdi” batek sortutako ezagutza eskatu ahal izango dute, ezagutza hori erabiltzeko lizentzia ez-esklusibo, besterenezin eta erregaliatik salbuetsitako batekin, soil-soilik PROIEKTUA indarrean egon bitartean eta haren baitan, “alderdi” eskatzaileari dagozkion zereginak egiteko, Memoria Teknikoaren eta PROIEKTUAREN baitan egingo diren azpiPROIEKTU teknikoen arabera. Horiek horrela, “alderdi” eskatzaileak behar bezala justifikatu beharko du, sortutako ezagutzaren “alderdi” jabearen iritziz, beste “alderdi” batek sortutako ezagutza eskuratzeko beharra, eta, hala badagokio, sortutako ezagutza emateko baldintzak edo mugak ezarri ahal izango dira dokumentu bidez.

7.1.4. PROIEKTUKO kideek beste “alderdi” batek sortutako ezagutza eskatu ahal izango dute, inplikatutako “alderdiek” adostutako aldeko, bidezko eta merkatuko baldintzetan emandako lizentzia baten bidez, betiere beharrezkoa bada eskuratzea “alderdi” emaileak sortutako ezagutza “alderdi” eskatzaileak ezagutza hori ustia dezan PROIEKTUAREN ondoren. Lizentzia emateko edo berak sortutako ezagutza gainerako “alderdien” eskura uzteko eskatzen zaion “alderdia” behartuta egongo da eskuratzeko eskubideak ematera, nahiz eta uko egin ahal izango dion horri, baldin eta “alderdi” jabeak industria sekretu bidez babestu nahi badu berak sortutako ezagutza eta lizentzia emateak edo sortutako ezagutza besteren esku uzteak babes hori kaltetu badezake.

7.1.5. Eskuratzeko eskubideak ematen dituzten “alderdiek” ez dute erantzukizunik izango eskubideak eman zaizkien “alderdiek” haiek sortutako ezagutza erabiltzeko moduari dagokionez.

7.1.6. Ezagutza batera sortzen bada (aurrerantzean, “alderdi” batek baino gehiagok PROIEKTUAREN baitan "sortutako ezagutza partekatua") eta ezagutza horrek ezin badu babes independenterik izan, “alderdi” horiek izango dira ezagutzaren jabekideak eta dagokion jabekidetasun eta ustiapen akordioa egingo dute. Akordioan zehaztuko dira haien eskubideak eta betebeharrak, emaitzei edo sortutako ezagutza partekatuari eta haien ustiapenari dagokienez. “Alderdi” jabekide batek interesik ez badu ezagutza partekatua babesteko eta ustiatzeko, beste jabekideek ezagutza babestea eskatu ahal izango dute interesik ez duen “alderdiak” berariaz uko egin ondoren. Jabetzaren ehunekoa zehazteko, kontuan hartuko dira, besteak beste, “alderdi” jabekide bakoitzaren ekarpen ekonomikoa, lan ekarpena eta aurretiazko ezagutzarena. Ezin badira bereizi sortutako ezagutza partekatuari “alderdiek” eginiko ekarpenak, jabetza proportzio beretan zatituta dagoela ulertuko da.

7.1.7. Sortutako ezagutza partekatuaren kasuan, ezagutza horren ondorioz sortutako jabetza industrial eta intelektualaren eskubideen kudeaketari, eskaerari, mantentzeari eta defentsari dagokienez, bete egingo da “alderdiek” adostutakoa aipatutako jabekidetza eta ustiapen akordioetan. Akordioak egin eta sinatuko dira jabetza industriala eskatzeko izapideen aurretik.

Jabekidetzari eta ustiapenari buruzko akordio espezifikoetan kontrakorik hitzartu ezean, “alderdiek” adostuko dute sortutako ezagutza partekatuaren jabekide diren gainerako “alderdiek” beren kabuz ustiatu ahal izango dutela ezagutza, edo aldebakarreko erabakiz eman ahal izango dizkietela hirugarrenei azpilizentzia eskubiderik gabeko lizentzia ez-esklusiboak; bi kasuetan, beste “alderdi” jabekideentzako edo titularkideentzako konpentsazio edo erregalia bidezko eta zentzuzko batekin, lortutako errendimendu posibleengandik. Ustiapen horren barruan ez da sartuko jabekideek ezagutza erabiltzea I+G jardueretan.

Hirugarrenentzako lizentzia ez-esklusiboen kasuan, “alderdi” jabekideei eman beharko zaie horren berri.

Sortutako ezagutza partekatua babestuta badago jabetza industrialaren eskubideen bidez, jabekideek aldebakarreko ustiapen eskubidea erabili ahal izango dute soil-soilik ordaindu direnean jabetza industrialaren eskubideak eskatu eta mantentzeko izapideek sortutako gastu proportzionalak. Gainerako inguruabarretan, kontuan hartuko da jabekidetza eta ustiapen akordioetan ezarritakoa, eta, halakorik ezean, Patenteen eta Marken Espainiako Legea.

7.1.8. “Alderdiek” konpromisoa hartzen dute Kudeaketa Batzordearen bilkuran biltzeko, espezifikoki eta aldian behingo beste bilera batzuetatik aparte, PROIEKTUA hasi eta 6 hilabetera, PROIEKTUAREN iraupenaren erdira iristean, eta betiere hura amaitu baino bi hilabete lehenago, baterako PROIEKTUREN emaitza orokorrak aztertu, argitu eta zehazteko, eta, zehazkiago, akordio honen xede den PROIEKTUAREN eremu espezifikoan garatutako azpiPROIEKTU tekniko partikularretan lortutako emaitzak aztertzeko. Halaber, emaitzen balizko ustiapena eta, hala badagokio, babesa aztertu eta adosteko, Erabilera eta Zabalkunderako Plan Orokor baten baitan, berrikusi, zehaztu eta dokumentalki jasoko dituena parte hartzaileen helburuak, emaitzak eta helburuak betetzeko eginiko ekarpenak (background, foreground eta baliabideak), eta haien ustiapen interesak eta ustiapen horren aukerak eta zailtasunak.

7.1.9. “Alderdi” bakoitzak hirugarrenei transferitu ahal izango die PROIEKTUTIK sortutako ezagutzaren bere jabetza. Hala ere, bermatu egingo dira PROIEKTUKO beste kide batzuen sortutako ezagutza eskuratzeko eskubideak, akordio honetan aurreikusitakoaren arabera.

**7.2 Aurretiazko ezagutza**

7.2.1. Aurretiazko ezagutzatzat hartuko dira patenteak, patente eskaerak, jabetza industrial eta intelektualaren beste eskubide batzuk, know-howa eta, oro har, PROIEKTUARI buruzko akordioa indarrean sartu aurretik “alderdi” bakoitzak duen edozein informazio tekniko, edo PROIEKTUAREN indarraldian eskuratutakoa, baldin eta PROIEKTUARI zuzenean egotz dakizkiokeen lanen ondorio ez bada eta PROIEKTUA garatzeko beharrezkoa bada.

7.2.2. Aurretiazko ezagutza izango da beti ezagutza hori PROIEKTUARI eman dion “alderdiaren” jabetzakoa.

7.2.3. Gainerako parte hartzaileetako batek edo gehiagok arrazoiz eskatuz gero, eta horretarako askatasuna duten heinean, “alderdiek” beren aurretiazko ezagutza jarri beharko dute gainerako parte-hartzaileen eskura. Horretarako, parte hartzaileek II. ERANSKINEAN identifikatuko dituzte, hala badagokio, “alderdi” bakoitzak aldez aurretik deklaratutako aurretiazko ezagutza eratzen duten jabetza industrialaren eskubideak eta know-howa, PROIEKTUKO kideen eskura jarriko direnak.

7.2.4. PROIEKTUAREN indarraldian eta haren baitan, beste “alderdi” baten aurretiazko ezagutza eskatu ahal izango dute PROIEKTUKO parte-hartzaileek, lizentzia ez-esklusibo, besterenezin eta, “alderdien” arteko beste baldintza partikularrik ezean, doako baten bidez, aurretiazko ezagutza erabiltzeko PROIEKTUAREN indarraldian eta haren baitan, helburua izanik eskaera egin duen “alderdiak” bere lanak egin ahal izatea, PROIEKTUAREN Lan Memoriaren arabera, betiere arrazoitzen bada ezagutza hori beharrezkoa dela behar bezala egiteko eskatzaileari esleitutako zereginak.

7.2.5. Era berean, PROIEKTUKO kideek eskatu ahal izango dute beste “alderdi” baten aurretiazko ezagutza, inplikatutako “alderdiek” adostutako aldeko, bidezko eta merkatuko baldintzetan emandako lizentzia baten bidez, betiere beharrezkoa bada eskuratzea “alderdi” emailearen aurretiazko ezagutza “alderdi” eskatzaileak PROIEKTUAREN baitan berak sortutako ezagutza ustia dezan PROIEKTUAREN ondoren.

Lizentzia emateko edo bere aurretiazko ezagutza gainerako “alderdien” eskura uzteko eskatzen zaion “alderdia” behartuta egongo da eskuratzeko eskubideak ematera, nahiz eta uko egin ahal izango dion horri, baldin eta ezinezkoa bada “alderdi” jabearen irizpide estrategikoengatik edo bi “alderdiak” arrazoizko adostasunera heltzeko ezintasunagatik.

7.2.6. Lizentzia emateko edo bere aurretiazko ezagutza gainerako “alderdien” eskura uzteko eskatzen zaion “alderdia”, bai PROIEKTUA garatzeko bai hura ondoren ustiatzeko, behartuta egongo da eskuratzeko eskubideak ematera, nahiz eta uko egin ahal izango dion horri, baldin eta lizentzia emateak edo aurretiazko ezagutza beste bazkide batzuen eskura jartzeak kaltetu egin badezake interes komertzial handi bat edo hirugarrenekin hartutako konpromiso bat, aurretik identifikatu gabekoak. Lizentzia emateko edo bere aurretiazko ezagutza gainerako “alderdien” eskura uzteko eskatzen zaion “alderdiak” uko egin ahal izango dio ere horri, baldin eta aurretiazko ezagutza hori babestuta badago industria sekretu bidez, eta lizentzia emateak edo aurretiazko ezagutza besteren esku uzteak babes hori kaltetu badezake.

“Alderdiek” konpromisoa hartzen dute aztertzeko, PROIEKTUAREN baitan garatu beharreko azpiPROIEKTU partikularrak hasi baino lehen, azpiPROIEKTUAREN barruan bakoitzari esleitutako lanak behar bezala egiteko beharrezkotzat hartzen den beste “alderdien” aurretiazko ezagutza. Halaber, konpromisoa hartzen dute identifikatzeko II. ERANSKINEAN jaso ez diren aurretiazko ezagutzak, halakorik balego, beharrezkoak direnak azpiPROIEKTU partikularraren barruan bakoitzari esleitutako zatia behar bezala egiteko baina azpiPROIEKTU horri gehitu ezin dizkiotenak, helburua izanik horren berri ematea azpiPROIEKTUKO gainerako kideei, helburu teknikoak betetzea ahalbidetuko duten neurri zuzentzaileak har ditzaten.

**8.- Zabalkundea eta argitalpenak**

8.1. Printzipio orokor gisa, “alderdiek” adostu dute aldizkari zientifikoetan edo hitzaldietan ezagutzera eman ahal izango direla PROIEKTUAREN lan programaren baitan sortutako informazioa edo datu esperimentalak, ohiko ohitura akademikoaren arabera. Hala eta guztiz ere, ezin izango da zabaldu PROIEKTUAN sortutako ezagutzaren eta “alderdien” aurretiazko ezagutzaren babesa kaltetu dezakeen informaziorik (ezagutza horretatik erator daitezkeen jabetza industrial eta intelektualaren eskubideen bidezko babesa), edo parte hartzaileen interes estrategikoren bat kaltetu dezakeen informaziorik.

8.2. Argitaratu ahal izango da PROIEKTUAN sortutako ezagutza edo hari buruzko edozein informazio, baldin eta lehenik horren berri ematen bazaie PROIEKTUKO “alderdien” ordezkariei eta ordezkari horiek horretarako baimena ematen badute.

8.3. PROIEKTUARI buruzko informazioa argitaratu nahi duen “alderdiak” argitaratu nahi duen dokumentua bidali beharko die PROIEKTUAREN gainerako “alderdiei”. Beste “alderdiek” 20 lanegun izango dituzte, dokumentua jasotzen den egunetik kontatzen hasita, dagozkion oharrak eta eragozpenak planteatzeko. Erantzunik eza argitaratzeko baimentzat hartuko da. Desadostasunik badago, PROIEKTUAREN Kudeaketa Batzordeak hartuko du argitalpenari buruzko azken erabakia.

8.4. Argitaratzeko eragozpen orok honako hauek eduki beharko ditu:

- Dokumentua aldatzeko eskaera bat, bereziki dokumentuan jasotako informazioa argitaratzea kaltegarria izan badaiteke sortutako ezagutza jabetza industrialaren eskubideen bidez ustiatzeko edo beste “alderdien” interes legitimoa zaintzeko.

- Jabetza industrialaren eskubideen bidez babes daitekeen informazioaren argitalpena atzeratzeko eskaera bat.

8.5. Ezin izango da inola ere zabaldu edo argitaratu industria sekretu bidez babestu nahi den sortutako ezagutzarik, edo zati batean “alderdi” baten aurretiazko ezagutzak (industria sekretu bidez babestua) osatzen duen sortutako ezagutzarik.

8.6. PROIEKTUA edozein hedabidetan aipatuz gero, ELKARTEK Programaren laguntza jaso duela adierazi beharko da.

8.7. Gainerako “alderdien” izenak publizitate edo merkataritza helburuekin erabiltzeko, haien baimen idatzia beharko da.

8.8. PROIEKTUAREN emaitzak zabaltzean, haien egileak aipatu beharko dira beti.

**9.- Ez-betetzea**

9.1. “Alderdietako” batek ez baditu betetzen (aurrerantzean, “bete ez duen alderdia”) akordio honetan, Programaren Oinarrietan eta Deialdian eta aplika daitezkeen gainerako arauetan ezarritako betebeharrak eta, hala badagokio, laguntza emateko ebazpenean ezarritako baldintzak, gainerako “alderdiek” erabaki ahal izango dute, Kudeaketa Batzordearen bitartez, amaitutzat ematea akordioa, bete ez duen alderdiari dagokionez, honako kasu hauetan:

1. Bete ez duen alderdiaren ez-betetzeak erremediorik ez duenean.
2. Beste “alderdiek” edo Administrazio Publikoak idatziz eskatu dutenean zuzenketa ekintza bat eta bete ez duen alderdiak ekintza hori burutu ez duenean 60 eguneko epean.

9.2. Honako prozedura hau erabiliko da akordioa bete ez duen alderdiari dagokionez amaitzeko:

1. Besterik adierazi ezean, bete ez duen alderdiarekin akordioa amaitzean, beste “alderdiek”, Kudeaketa Batzordearen bidez, batera eskatuko diote automatikoki Administrazio Publikoari amaiera emateko laguntza emakidari, soil-soilik bete ez duen alderdiari dagokionez.
2. Bete ez duen alderdiaren zereginak, PROIEKTUAREN lan programan zehaztutakoak, utzi ahal izango dira zeregin horiek bere gain hartu nahi dituen beste edozein “alderdiren” esku, edo akordio honen baldintzak onartuko dituen beste enpresa edo erakunde baten esku. Kasu horretan, “alderdi” guztiek eta Administrazio Publikoak ados egon beharko dute zereginak eskuz aldatzearekin.
3. Bete ez duen alderdiak konpromisoa hartuko du egin edo justifikatu gabeko lanengatik Administrazio Publikoak eman dizkion zenbatekoak itzultzeko, bai eta erreklamatu litezkeen berandutze interesak ere.
4. Baliogabetu egingo dira berehala bete ez duen alderdiari aurretiazko eta sortutako ezagutza eskuratzeko emandako eskubideak. Aldiz, indarrean jarraituko dute, ondorio guztietarako, bete ez duen alderdiak akordio honen arabera beste “alderdiei” emandako eskubideek.

Era berean, indarrean jarraituko dute bete ez duen alderdiak konfidentzialtasunaren eta informazio zabalkundearen kontrolean dituen betebeharrek (seigarren eta zortzigarren klausuletan aipatuak).

**10.- Altak eta bajak**

10.1. Alta eskaera idatziz aurkeztuko zaio Kudeaketa Batzordeari, eta batzorde horrek erabakiko du, proposamena ebaluatu ondoren, komeni den ala ez kide berriaren alta proposatzea Administrazioari.

10.2. Baja eskaera idatziz aurkeztuko zaio Kudeaketa Batzordeari, eta batzorde horrek dagozkion erabakiak hartuko ditu, kontuan izanik erabaki horiek gainerako parte hartzaileengan izan ditzaketen ondorioak eta Administrazioak egokitzat jotzen dituen xedapenak.

**11.- Indarraldia. Amaiera**

11.1. Akordio hau indarrean sartuko da “alderdi” guztiek sinatzean, eta indarrean egongo da “alderdiek” akordio honetan eta PROIEKTUAREN baitan dituzten konpromiso guztiak bete arte.

11.2. Aurrekoa gorabehera, Administrazio Publikoari eskatutako laguntza emateko ebazpenak baldintzatuko du akordioaren indarraldia.

11.3. Akordioaren iraupena bat etorriko da PROIEKTUAREN iraupenarekin. “Alderdiek” adostuko badute ere lanak noiz hasi, ELKARTEK Programan laguntza eskatzeko egunaren ondoren izango da beti.

11.4. Aurrekoa gorabehera, akordio honen zenbait estipulazio akordioa amaitu ondoren luzatuko dira; hala nola honako hauei buruzkoak: “Konfidentzialtasuna” (akordioan espresuki jasotakoaren arabera), “Ezagutza. Jabetza industriala. Eskuratzeko eskubideak”, “Zabalkundea eta argitalpenak” eta “Gatazkak konpontzea”.

11.5. “Alderdi” batek PROIEKTUA uzten badu, porrot, likidazio, ordainketa etendura edo beste edozein arrazoirengatik, beste “alderdiek”, Administrazio Publikoaren onespenarekin, lehentasunezko aukera eskubidea izango dute “alderdi” horren betebeharrak beren gain hartzeko eta dagokion zenbateko ekonomikoa jasotzeko. Zereginen birbanaketa hori egingo da “alderdi” guztien oniritziarekin. “Alderdiak” horretan ados jartzen ez badira, hirugarren bat bilatuko da.

11.6. “Alderdiek” aurkeztu behar dituzte PROIEKTUAN duten parte hartzea amaitu arte eginiko lanen entregableak.

11.7. Era berean, akordio hau automatikoki amaitutzat joko da (beraz, ez da “alderdien” ez-betetzerik egongo eta “alderdi” batek ezingo die besteei erantzukizunik eskatu), laguntza eman duen Administrazioak PROIEKTUA amaitzea erabakitzean eta “alderdiek” Administrazioarekiko betebeharrak betetzean.

**12.- Beste batzuk**

12.1. Akordio honek jaso ditu “alderdien” arteko konpromiso guztiak, eta PROIEKTUARI loturiko aurreko edozein akordio ordezten du.

12.2. Klausula batean zerbait gehitzen, aldatzen edo kentzen bada, osorik edo partzialki, moldaketa horrek balioa izango du soil-soilik idatziz jaso eta “alderdien” legezko ordezkarien sinadurez berresten bada.

12.3. Akordioaren klausularen bat baliogabetzen bada, “alderdiek” adostu dute baliogabetze horrek ez duela eraginik izango akordioren gainerako estipulazioen indarraldian.

12.4 Administrazioaren eta beste parte hartzaileen idatzizko baimenik gabe, “alderdiek” ezingo dituzte akordio honen arabera PROIEKTUAN dituzten eskubideak eta betebeharrak laga edo transferitu, osorik edo partzialki. Estipulazio hau ez da aplikatuko lagapena edo transferentzia egiten denean lagapen edo transferentzia egilearen Sozietate Afiliatu baten alde, betiere Administrazioak ez badu inolako eragozpenik lagapen edo transferentzia horren aurka.

**13.- Lan harremanik eza. Arriskuen prebentzioa**

13.1. Akordio honek ez die inola ere lan arloko betebeharrik ekarriko “alderdiei”, beste “alderdiekiko” edo horien langileekiko, eta “alderdi” bateko langilea ez da sartuko beste baten plantillan.

13.2. “Alderdi” bakoitzaren ardura izango da lan, gizarte segurantza eta laneko arriskuen prebentzio arloko legedia betetzea, bai eta bere langileekiko lan harremanei eragiten dieten gainerako arauak ere, bai egun indarrean daudenak bai akordioaren edo hartatik erator daitezkeen kontratuen indarraldian eman daitezkeenak, beste “alderdiak” arau horiek ez betetzeagatiko erantzukizun orotatik salbuetsita.

13.3. “Alderdiek” elkarri eman beharko diote enpresa jarduerak modu egokian koordinatzeko beharrezkoa den informazio eta dokumentazio guztia.

13.4. Lanak beste “alderdi” baten instalazioetan egitean, bete egin beharko dira Laneko Arriskuen Prebentziorako haren arau eta prozedura guztiak. Lanak egitean, “alderdiek” erabilitako bitarteko material guztiek indarrean den araudia bete beharko dute; bereziki, Laneko Arriskuen Prebentziorako legedia eta aplikagarriak diren gainerako arauak. “Alderdiek” eskubidea izango dute proiektuetan erabilitako baliabide materialak egoera onean daudela egiaztatzeko. “Alderdi” bateko langileak lan eremuetan eta beste instalazio batzuetan sartzeko, baimena eskatuko zaio instalazio horien arduradunari, eta baimen hori gabe ezingo dira lanak hasi.

**14.- Datu pertsonalen babesa**

14.1 “Alderdiek” adierazi dute ezagutzen eta espresuki betetzen dituztela Europako Parlamentuaren eta Kontseiluaren 2016ko apirilaren 27ko 2016/679 (EB) Erregelamendua (“DBEO”), Datu Pertsonalak Babesteari eta Eskubide Digitalak Bermatzeari buruzko abenduaren 5eko 3/2018 Lege Organikoa (“DBLO”) eta datu pertsonalen babesean aplikagarria den Estatuko eta Europar Batasuneko gainerako araudia, eta konpromisoa hartzen dute datu horiek modu egokian tratatzeko akordio honen baitan.

14.2 Alderdi horretatik, akordioaren testuinguruan eta tratamendu horren banakako arduradun gisa egingo diren datu pertsonalen tratamenduetan, “alderdi” bakoitzak zehaztuko du zer neurri egoki hartu (juridikoak, teknikoak eta antolakuntza arlokoak), bermatzeko datu pertsonalen konfidentzialtasuna, osotasuna eta eskuragarritasuna, haien tratamenduaren legitimitatea eta aplikatu beharreko araudiaren arabera bete beharreko beste edozein printzipio eta betebehar.

14.3 Era berean, akordio honen barruan, DBEOren 26. artikuluaren arabera bi “alderdik” edo gehiagok datu pertsonalen tratamendu bat egin badute, “alderdi” horiek Erantzunkidetasun Akordio bat sinatuko dute erantzunkide gisa (ikus I. ERANSKINA).

14.4 “Alderdi” bakoitzaren teknologia, administrazio, lege edo kudeaketa zerbitzuen hornitzaileek aukera izango dute akordioari loturiko datu pertsonalak eskuratzeko, “alderdi” bakoitzari emandako zerbitzuen baitan.

14.5 Akordio honetan jasotako “alderdi” bakoitzaren ordezkarien datu pertsonalak, bai eta aurrerantzean “alderdiek” beren artean trukatuko dituztenak ere (izen-abizenak, NAN, helbidea, helbide elektronikoa, telefonoa), “alderdi” bakoitzak tratatuko ditu bere aldetik, erantzule gisa, haien artean ezarritako kontratu harremana behar bezala kudeatzeko eta gauzatzeko helburu bakarrarekin. Datu pertsonal horiek gordetzeko epea izango da akordioa behar bezala gauzatzeko behar-beharrezkoa den denbora, eta, beharrezkoa izanez gero, denbora horri gehituko zaio “alderdi” bakoitzak bere lege betebeharretarako behar duen kontserbazio epe gehigarria. Tratamenduaren oinarri juridikoa da “alderdi” bakoitzaren interes legitimoa, akordioa kudeatu eta betearazteko eta lege betebeharrak betetzeko. Datu pertsonalak soil-soilik helaraziko zaizkie “alderdiek” bete beharreko lege betebeharretan behar-beharrezkoak diren hirugarrenei eta erakunde publikoei. Interesdunek eskubidea izango dute: (i) beren datu pertsonaletara sartzeko, datu horiek zuzentzeko eta ezabatzeko, haien tratamendua mugatzeko, datuak eramangarriak izateko eta, hala badagokio, datuen tratamenduaren aurka egiteko, idatzi bat bidalita “alderdi” bakoitzaren helbide sozialera; eta (ii) erreklamazio bat aurkezteko Datuak Babesteko Espainiako Agentzian edo beste edozein kontrol agintaritza eskudunen aurrean, bereziki beren eskubideak baliatzeak gogobete ez dituenean. “Alderdien” ordezkariek adierazi dute, akordio hau sinatuz, bete egiten dela arduradunek datuen babesari buruzko informazioa emateko duten betebeharra.

**15.- Gatazkak konpontzea**

15.1. “Alderdiek” konpromisoa hartzen dute modu adiskidetsuan eta fede onez konpontzen saiatzeko hitzarmenaren garapenean sor daitekeen desadostasun guztiak.

15.2. Nolanahi ere, “alderdiek” adostu dute Bilboko ohiko auzitegien esku uztea espresuki akordioa betearaztean edo interpretatzean sortutako auzi, desadostasun edo erreklamazio guztiak.

**16.- Jakinarazpenak**

16.1. “Alderdiek” akordio honen baitan egin beharreko jakinarazpen eta komunikazio guztiak idatziz egingo dira, gaztelaniaz:

a) eskura entregatuta, beste “alderdiak” jaso izana idatziz berretsia.

b) burofax bidez.

c) posta arrunt edo posta elektroniko bidez, edo beste edozein bide erabilita, betiere kasu guztietan hartzaileak edo hartzaileek behar bezala jaso dutela egiaztatuta.

16.2. “Alderdien” arteko komunikazioak eta jakinarazpenak bidali beharko dira ondoren adierazten diren pertsonen helbideetara:

1. XXXXXX:

Kontaktua:

Helbidea:

Telefonoa:

E-mail:

1. YYYYY:

Kontaktua:

Helbidea:

Telefonoa:

E-mail:

1. ZZZZZ:

Kontaktua:

Helbidea:

Telefonoa:

E-mail:

16.3. Jakinarazpenetarako helbideetan edo pertsonetan eginiko edozein aldaketa berehala jakinaraziko zaio beste “alderdiari”, klausula honetan ezarritako arauen arabera. “Alderdi” batek aldaketa horien jakinarazpenik jasotzen ez badu, behar bezala eginikotzat hartuko dira jatorrizko datuen arabera egin ditzakeen jakinarazpenak.

Eta ados daudela adierazteko, “alderdiek” dokumentu hau sinatu dute, goiburuan adierazitako lekuan eta egunean.

**I. ERANSKINA**

**ERANTZUNKIDETASUN AKORDIOA DATU PERTSONALEN TRATAMENDUAN**

AKORDIO HONEN SINATZAILEEK AZALTZEN DUTE

1. PROIEKTUAREN baitan eta haren xede den ikerketa garatzeko helburu bakarrarekin, “alderdiek” datu pertsonalak tratatuko dituzte. Horretarako, helburu eta bitarteko batzuk zehaztuko dituzte batera, eta, ondorioz, tratamendu hori “alderdiek” erantzunkidetasun erregimenean eginikotzat hartuko da, aintzat harturik Europako Parlamentuaren eta Kontseiluaren 2016ko apirilaren 27ko 2016/769 (EB) Erregelamenduaren 26. artikulua (datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzko erregelamendua, 95/46/EE Zuzentaraua indargabetzen duena) (aurrerantzean, “DBEO”) eta gai horretan aplikagarria den Estatuko edo Europar Batasuneko gainerako araudia.
2. Testuinguru horretan, DBEOn eta datuak babesteari buruzko Estatuko edo Europar Batasuneko gainerako araudian ezarritakoa betetze aldera, “alderdiek” erabaki dute AKORDIO hau formalizatzea, honako estipulazio hauen arabera:

**ESTIPULAZIOAK**

1. **AKORDIOAREN XEDEA**

AKORDIO honen xedea da “alderdi” erantzunkideen arteko harremana formalizatzea, PROIEKTUAREN baitan erantzunkidetasun erregimenean egingo dituzten datu tratamenduei begira (aurrerantzean, “TRATAMENDUAK”).

Hori horrela, “alderdi” bakoitzak, bere kabuz edo beste “alderdiekin” edo hirugarren azpikontratistekin elkarlanean, PROIEKTUAREN baitan berariaz egokitu zaizkion zereginei dagozkien TRATAMENDUAK egingo ditu, 1. gehigarrian ezartzen den xehetasunaren arabera, behar bezala adieraziz TRATAMENDUEN pean dauden datu pertsonalen eta interesdunen kategoriak.

1. **ERANTZUNKIDETASUN ERREGIMENA**

“Alderdiek” elkarren artean ezarri duten erantzunkidetasun harremanak eta, ondorioz, TRATAMENDUEK, aintzat hartuko dituzte Datu Pertsonalen Babeserako Erregelamendu Orokorra (“DBEO”), Datu Pertsonalak Babesteari eta Eskubide Digitalak Bermatzeari buruzko abenduaren 5eko 3/2018 Lege Organikoa (“DBLO”) eta arloan aplikagarria den Estatuko edo Europar Batasuneko gainerako araudia.

Horrez gain, “alderdiek” honako aurreikuspen berezi hauek ezarri dituzte, DBEOren 26. artikuluan ezarritakoa betetzeko:

1. TRATAMENDUEN helburu zehatz, esplizitu eta legitimoa da PROIEKTUAN jasotako ikerketa jarduerak betearaztea.
2. Soil-soilik TRATATUKO dira 1. gehigarrian identifikatutako datu pertsonalak eta, hala badagokio, aipatutako helburua betetzeko behar-beharrezkoak diren gainerako datuak. Horretarako, soilik erabiliko dira 1. gehigarrian aitatutako datuen tratamendurako baliabideak (automatizatuak edo ez).
3. Datuen TRATAMENDUEN legitimazio oinarriak izango dira (1. gehigarrian adierazitakoak).
4. “Alderdi” bakoitzak, erantzunkide gisa, bermatu egingo du betetzen direla TRATAMENDUEI aplikatu beharreko lege betebeharrak, AKORDIOAN egokitu zaizkion zeregin zehatzei eragiten dien guztian, eta bereziki:

* Interesdunei informazioa emateko betebeharrak beteko ditu, bat etorriz DBEOn, DBLOn eta aplikagarria den Estatuko eta Europar Batasuneko gainerako araudian ezarritakoarekin. Era berean, dagozkion euskarri eta formatuetan, TRATAMENDUETAKO datuak biltzeko erabiltzen duen sistema bakoitzean, jasoko ditu “alderdien” erantzunkidetasuna eta ondorio horietarako legez eskatzen den gainerako informazioa, alderdiek adostutako dokumentua erabiliz horretarako.
* Ez du egingo interesdunen datu pertsonalen jakinarazpenik, jakinarazpen hori lege betebehar baten ondorio denean izan ezik.
* Ez du egingo TRATAMENDUEN xede diren datu pertsonalen nazioarteko transferentziarik, Batasuneko Zuzenbidearen edo aplikagarri den legeria nazionalaren arabera horretarako betebeharra dagoenean izan ezik.
* Tratatutako datu pertsonalei dagokienez, ez du hartuko datu pertsonalak babesteko araudia urratuko duen inolako neurririk, eta ez du onartuko beste “alderdi” batek halako neurririk hartzea.
* Beste “alderdiei” jakinaraziko dizkie, bidegabeko atzerapenik gabe eta 48 orduko epean gehien jota, bere ardurapean dauden datu pertsonalen segurtasunean izan diren urraketak, horien berri izanez gero, eta gertakaria dokumentatzeko eta komunikatzeko esanguratsua izan daitekeen informazio guztia emango die. Behar bezala koordinatu beharko dira “alderdien” artean eta (ix) atalean adierazitakoaren arabera kudeatu segurtasun urraketa horien ondorioz Kontrol Agintaritzari eta pertsona interesdunei egin beharreko jakinarazpen eta komunikazioak.
* Beste “alderdiekin” elkarlanean arituko da Datuen Babesari buruzko Inpaktu Ebaluazioak egiten, horiek beharrezkotzat joz gero, bai eta, hala badagokio, ebaluazio horien ondorioz Kontrol Agintaritzaren aurrean egin beharreko kontsultetan ere.
* 2. gehigarrian jasotako neurri teknikoak eta antolakuntza arlokoak aplikatuko ditu, eta, horiekin batera, TRATAMENDUEN xede diren datuen konfidentzialtasuna, osotasuna eta eskuragarritasuna bermatzeko neurriak, eta TRATAMENDUEN eraginpean dauden interesdunen eskubide eta askatasunentzako arriskuei aurre egiteko neurriak.

1. Interesdunek datuak babesteko eskubideak baliatzeko eginiko eskaerak modu koordinatuan kudeatuko dira, helbide elektroniko honen bidez: [koordinatzailearen helbide elektronikoa]. Helbide hori izango da harremanetarako puntu, “alderdi” bakoitzak datuen babesaren alorrean emandako informazioan interesa dutenentzat.

Hori horrela, koordinatzaileari dagokio eskaera horiek koordinatzea, izapidetzea eta haiei erantzutea, “alderdi” guztien ordezkari gisa, eta haren instalazioak hartuko dira establezimendu nagusitzat, Kontrol Agintaritza eskuduna zehazteko xedeari begira.

Aipatutako guztia gorabehera, interesdunek eskubide horiek baliatu ahal izango dituzte “alderdi” bakoitzaren aurrean eta haren aurka, aukera horrek indarrean jarraituko baitu DBEOn aurreikusitakoaren arabera.

Azkenik, interesdun batek TRATAMENDU bati buruzko erreklamazio bat aurkezten badu edo Kontrol Agintaritza batek ikerketa bat hasten badu, auzi, erreklamazio eta prozedura horien berri emango diote “alderdiek” elkarri, luzamendurik gabe, eta elkarrekin arituko dira irtenbide baten bila.

1. “Alderdi” bakoitzak gainerakoen baimen orokor bat du 3. gehigarriko zerrendan dauden arduradunak kontratatzeko. “Alderdi” bakoitzak berariaz eta idatziz emango du zerrenda horretara gehitutako edo ordezkatutako arduradunen berri, gutxienez 30 egun lehenago, gainerako “alderdiek” nahikoa denbora izan dezaten aldaketa horiei beren objekzioak planteatzeko, kasuan kasuko arduraduna edo arduradunak kontratatu aurretik. “Alderdi” bakoitzak beharrezko informazioa emango du objekzioa aurkezteko eskubideaz baliatzean.

Hala, arduraduna kontratatzen duen “alderdiari” egokituko zaio harreman berria arautzea, aintzat harturik akordio honetan, DBEOn, DBLOn eta Europar Batasuneko edo Estatuko gainerako araudietan datuak babesteari buruz ezarritako betebeharrak, eta arduradun horrekin formalizatu beharko du enkargu kontratua, DBEOren 28. artikuluan ezarritakoaren arabera.

Arduradun horrek ez-betetzeren bat egiten badu, kontratatu duen “alderdiak” erantzukizun osoa izaten jarraituko du gainerako “alderdien” aurrean, kontratatutako arduradunak datuen babesaren arloan bete beharreko betebeharrak betetzeari dagokionez.

1. “Alderdiek” komunikazio kanal iraunkor bat ezarriko dute beren artean, datuak babesteari buruzko gaiak lantzeko. Hori horrela, pertsona hauek hartuko dute beren gain haien arteko interlokuzioa:

|  |  |  |
| --- | --- | --- |
| ERAKUNDEA | IZENA | E-MAIL |
| TECNALIA RESEARCH & INNOVATION FUNDAZIOA | Javier Lerma Alonso | [dpo@tecnalia.com](mailto:dpo@tecnalia.com) |
| UPV/EHU | Andoni Juaristi Linacero | [dpd@ehu.eus](mailto:dpd@ehu.eus) |
|  |  |  |

1. PROIEKTUA amaitzean edo edozein unetan “alderdi” batek edozein arrazoirengatik bere zereginak amaitu edo PROIEKTUA utzi aurretik, eten egin beharko ditu akordio honen baitan egiten ari den TRATAMENDUAK, eta datuak behar bezala gordeko ditu PROIEKTUARI loturiko erantzukizunen bat eska daitekeen bitartean.

Kontserbazio epe hori amaitzean, “alderdiek” erabakiko dute TRATAMENDUAREN xede izan diren datuak gordetzea ala ez (gordez gero, anonimizatu egingo dituzte), ikerketan erabiltzeko, DBEOn eta datuak babesteko gainerako araudian ezarritakoaren arabera hartutako neurri teknikoak eta antolakuntza arlokoak aplikatuz.

1. Hala badagokio, koordinatzaileak koordinatu eta bideratuko ditu “alderdiek” Kontrol Agintaritzekin izan beharreko komunikazioak, eta guztien bozeramaile bakar gisa jardungo du.
2. Akordioaren funtsezko alderdiak interesdunen eskura jarriko dira, posta elektroniko bidez.
3. **INDARREAN JARTZEA ETA INDARRALDIA**

Akordio hau indarrean jarriko da sinatzean, eta PROIEKTUA amaitu arte egongo da indarrean.

1. **ERANTZUKIZUNA**

“Alderdi” bakoitzak, bere kabuz edo tratamenduaren ardura duten hirugarrenen bidez, erantzun egingo du, interesdunen eta beste “alderdien” aurrean, PROIEKTUAREN baitan egin dituen datu tratamenduak direla-eta.

Ondorioz, “alderdi” batek besteak salbuetsiko ditu datu pertsonalen babesaren arloko edozein erreklamazio edo zehapenetatik, erreklamazio edo zehapen hori sortu bada “alderdi” horri bakarrik egotz dakiokeen lege betebehar aplikagarriak ez-betetzetik.

1. **BESTE BATZUK**

(i) Estipulazioen independentzia

Akordio honen edozein estipulazio baliogabea edo deuseztagarria bada, ez du akordioaren gainerako zatia baliogabetuko, eta zati horrek indarrean eta eraginkor jarraituko du.

(ii) Kontratu osoa

Akordio honen edozein aldaketak edo zuzenketak ez du baliorik izango idatziz egiten ez bada eta “alderdi” bakoitzak sinatzen ez badu.

1. **LEGE APLIKAGARRIA ETA JURISDIKZIOA**

Akordio hau arautuko da bere estipulazioen bidez, edo, bestela, honako arau hauen bitartez: DBEO, DBLO, datu pertsonalak babesteari buruzko Europar Batasuneko eta Estatuko araudia, Kode Zibila eta Merkataritza Kodea.

Alderdiek, beren foruari berariaz uko eginez, erabaki dute Bilboko Epaitegien eta Auzitegien esku uztea akordio honen inguruko edozein gatazka; besteak beste, ondorioei, efektu lotesleei, aldaketei eta akordioa amaitzeari buruzko eztabaidak.

**1. GEHIGARRIA**

**DATUEN TRATAMENDUAREN DESKRIBAPENA**

[Azaldu alderdi bakoitzari esleitutako datu tratamenduen operazioak. Tratamendu bat baino gehiago izan daitezke]

Gehigarria bete da kontuan izanik partzuergo guztietan egingo den tratamendu ezagun eta komuna (ikertzaileen datuak eskura jartzea, etab.). Beste tratamendu batzuk gehitu ahala, erantsi egin beharko dira (beste operazio batzuk, beste interesdun batzuk, beste helburu batzuk, etab.)

Tratamenduaren deskribapena

1. Laguntzak eskatzea, kudeatzea eta justifikatzea
2. Adituen parte-hartzea kudeatzea
3. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Tratamenduaren izaera

X Biltzea ☐ Transmisio bidezko komunikazioa

X Egituratzea ☐ Zabaltzea

X Gordetzea ☐ Alderatzea

X Kontsultatzea X Ezabatzea

X Erregistratzea ☐ Erabiltzea

☐ Aldatzea ☐ Interkonexioa

☐ Erauztea ☐ Mugatzea

X Suntsitzea X Komunikazioa

X Biltegiratzea

☐ Beste batzuk: ……………………………………

Tratamenduaren helburua

1. Laguntzak eskatzeko, kudeatzeko eta justifikatzeko deialdietako arauak betetzea.
2. Proiektuan aprobetxa daitezkeen adituen jakintza ekarpenak biltzea.
3. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Tratamenduaren legitimitate oinarria.

1. Proiektua garatzeko laguntzak lortzeko “alderdien” interes legitimoa eta “alderdiek” bete beharreko lege betebeharrak,
2. Interesdunen baimena
3. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Adierazi zer oinarri dagokion edo dagozkion erantzunkidetasunari loturiko tratamendu zehatzen arabera; adibidez, interesdunarekin ezarritako harreman juridikoa; “alderdiek” bete beharreko lege betebeharrak betetzea; baimena, aplikatzekoa denean. Legitimazio oinarria baimena denean, adierazi (i) zein “alderdik” (batek edo gehiagok) hartuko duen bere gain interesdunen baimena lortzeko betebeharra, datuak babesteko araudiaren betekizunekin, eta baimen horiek baliozkotasunez akreditatzekoa, hala badagokio, beste “alderdien” eta Kontrol Agintaritzen aurrean, eta (ii) baimena jasotzeko erabili behar den dokumentua].

Ezin dira tratamendu bakoitzaren oinarriak zehaztu tratamenduak ezagutzen ez badira. Gehienez ere egin dezakeguna da zehaztu partzuergo guztietan **emango den laguntza eskatzeko, kudeatzeko eta justifikatzeko erabiliko diren datuen tratamenduak** (aldaketa sartzen dut). Tratamenduak zehaztu ahala, dagozkien oinarriak gehitu beharko dira.

Tratatutako datu pertsonalen kategoria:

Tratatutako datu pertsonalen kategoria:

X Identifikazio datuak X Ekonomikoak ☐ Elektronikoak ☐ Osasuna

X Lan arlokoak X Akademikoak ☐ Zirkulazioa eta mugimendua ☐ Biometrikoak

☐ Beste batzuk (zehaztu)

1. Esperientzia profesionala . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
2. Adituen ekarpenak
3. . . . . . . . . . . . . .

Interesdunen kategoria (haien datu pertsonalak tratatzen dira)

1. Langileak
2. Proiektuaren tematikan adituak
3. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

**2. GEHIGARRIA**

**DATUEN SEGURTASUNA BERMATZEKO NEURRI TEKNIKOAK ETA ANTOLAKUNTZAKOAK**

“Alderdiek” hartu dituzte datu pertsonal guztiei eta datuak prozesatzen diren sistemei aplikatzen zaizkien neurri teknikoak eta antolakuntza alorrekoak. Segurtasun neurri horietako gehienak erakunde osora zabaldu dira, datu pertsonalen tratamenduari lotuta ez badaude ere.

“Alderdi” bakoitzak izendatu du Segurtasun Ordezkari bat eta Datuak Babesteko ordezkari (DPO) edo Pribatutasun Arduradun bat.

Datuak babesteko, “alderdiek” konpromiso hauek hartzen dituzte:

* + Legitimitate, gardentasun, tratamendua mugatze, datuak minimizatze eta datuen zehaztasun printzipioak betetzea.
  + Informazioa erabiltzea tratamenduaren arduradunen jarraibideen arabera, aintzat harturik DBEOren 28. artikulua.
  + Datu pertsonalak tratatzea aplikatzekoa den legeriaren arabera.
  + Datuak erabiltzea akordioetan ezarritako helburuetarako, eta inola ere ez beste helburu baterako, horretarako legitimitaterik ez dagoelako.
  + Inoiz ez lagatzea edo jakinaraztea daturik, ezta gordetzeko bada ere, salbu eta behar-beharrezkoa denean lanaren helburuak betetzeko eta aurrez lege oinarria lortuta beti.
  + Datuak suntsitzea edo itzultzea, kontratuetan zehaztutako prozedurei jarraiki, lankidetza amaitu ondoren, datuak mantentzea eskatzen duen betebeharrik ez badago (kasu horretan, ezeztatu egingo da haien erabilera eta behar bezala gorde, ezarritako epean).
  + Legeak interesdunentzat jasotako eskubideak erabil daitezen errespetatzea.
  + Segurtasun arrakalen berri ematea, legeriaren arabera, eta haien prebentziorako neurri zuzentzaile egokiak hartzea.

“Alderdiek” segurtasun neurri orokor hauek hartuko dituzte:

* + Informaziorako sarbide logikoa eta hura prozesatzen duten sistemak kontrolatzea.
  + Prozesamendu sistemetarako sarbide fisikoa kontrolatzea.
  + Instalazioetarako sarbidea kontrolatzea.
  + Informazio sistemen eguneratze egokiak.
  + Antimalware sistemak prozesamendu sistemetan eta azpiegitura globalean.
  + Sareen segregazioa.
  + Sareen segurtasunerako gailuak eta softwarea hedatzea.
  + Areto kanpotik modu seguruan konektatzeko mekanismoak.
  + Segurtasun kopien eta datuak berreskuratzeko sistemak.
  + Informazio eskuragarritasuna bermatzeko (maila batean) sistema erredundanteak.
  + Segurtasun kontrolen aldizkako berrikuspena.

Gainera, kategoria bereziko datuak tratatzean, “alderdien” betebeharrak izango dira:

* + Informazioa biltegiratzea gainerako informazioa gordetzen den lekuan ez beste batean, sartzeko muga handiagoekin.
  + Erregistro eguneratuak edukitzea, informazio hori eskuratzeko baimena duten pertsonen zerrendekin, sarbide mailak zehazturik.
  + Informaziorako sarbidea ikuskatzea, datuetan eginiko jardueretarako (sortzea, kontsultatzea, aldatzea, ezabatzea) sarbideari buruzko erregistro automatikoen bidez.
  + Segurtasun kopiak egitea beste datuetatik bereiziz eta kopia horiek biltegiratzea datuak prozesatzeko sistemena ez den beste leku batean.
  + Datuak prozesatzeko sistemetarako eta datuetarako sarbide fisikoa mugatzea.
  + Kopiei mugak ezartzea.
  + Maila bereko segurtasun neurriak aplikatzea datuak euskarri fisikoan ematen direnean (paperean esaterako) bitarteko digitalen bidez eman ordez (ez gomendagarria).
  + Segurtasun mekanismo egokiak aplikatzea informazioa transmititu behar denean helburu edo arrazoi operatiboekin.

**3. GEHIGARRIA**

**TRATAMENDU ARDURADUNEN ZERRENDA**

“Alderdiek” baimena eman dute arduradun hauengana jotzeko:

|  |  |  |  |  |
| --- | --- | --- | --- | --- |
| **ALDERDI ERANTZULEA** | **ARDURADUNA** | **Zerbitzuak eta tratamenduaren deskribapena** | **Nazioarteko transferentziak** | **Bermea nazioarteko transferentzietan** |
| TECNALIA | MICROSOFT | Hodeian biltegiratzea, komunikazio elektronikoak eta proiektuen kudeaketa. | EZ |  |
|  |  |  | [BAI/EZ + xedea] | […] |
|  |  |  | [BAI/EZ + xedea] | […] |
|  |  |  | [BAI/EZ + xedea] | […] |
|  |  |  |  |  |

Eranskin honetan sartu behar dira bazkide bakoitzak erabiliko dituen tratamendu arduradunak (adibidez, aholkularitza enpresak, hodeiko zerbitzuak, etab.), akordioa sinatuz zerbitzu horiek erabiltzeko baimena emateko. Kontuan izan gabe datuen nazioarteko transferentzia bat eragingo duten ala ez. Enkarguaren ondorioz nazioarteko transferentzia bat (NDT) gertatzen bada, ezarri diren berme osagarriak kontsultatu beharko dira.

**II. ERANSKINA. PROIEKTUARI GEHITUTAKO AURRETIAZKO EZAGUTZA**